ผัวแค่ พ.อ.อ. หึงกระทืบดับ เมีย ยศ น.ต. เล่นแต่ไลน์ทั้งวัน
อีกรายอดีต ผญบ. ฆ่าเมียต่อหน้าลูก,พิษรักแรงหึง ผัวโหดฆ่าเมีย 2 รายซ้อน รายแรก พ.อ.อ.ลูก ทัพฟ้ากระทืบ น.ต.หญิงเมียรักซี่โครงหักดับสลด หลังขับรถพาเมียกับลูก 2 คนจากกรุงเทพฯไปเที่ยวภูเก็ต เห็นเมียเล่นไลน์ตลอดเวลา เกิดหึงหวงหวาดระแวง ให้ลูกๆลงไปรอที่รถ ส่วนตัวเองเคลียร์ปัญหาคาใจกับ เมียอยู่บนห้องพักโรงแรม เกิดมีปากเสียงวิวาทรุนแรง ถึงขั้นลงไม้ลงมือตบตี ไม่หนำใจกระทืบซ้ำสลบเหมือดไปสิ้นใจตายที่โรงพยาบาล หลังก่อเหตุรอมอบตัวชดใช้กรรม อีกรายอดีต ผญบ.หึงโหดชักปืนจ่อยิงหัว เมียสาว อสม.ตายสยองคาเล้าหมูต่อหน้าลูกสาว แล้วขี่รถ จยย.เผ่นกลับบ้านก่อนเดินหนีเตลิดขึ้นเขา ตำรวจระดมกำลังตามล่าตัวแล้ว,ผัวเมียหึงหวงฆ่ากันตาย, 2 ราย รายแรก พ.อ.อ.หึงโหดกระทืบ น.ต.หญิงเมียรักดับอนาถเปิดเผยเมื่อเวลา 09.00 น. วันที่ 23 เม.ย. พ.ต.ต.ประสิทธิ์ ราโอน สว. (สอบสวน) สภ.ฉลอง อ.เมืองภูเก็ต รับแจ้งจาก รพ.ฉลอง ว่ามีคนถูกทำร้ายร่างกายส่งมารักษาตัวแล้วเสียชีวิต จึงรายงานให้ พ.ต.อ.เทอดทูล สร้อยสุขพาพันธ์ ผกก. พ.ต.ท.สนั่น จันทร์รงค์ รอง ผกก.สส. นำกำลังฝ่ายสืบสวน พร้อมเจ้าหน้าที่พิสูจน์หลักฐาน และมูลนิธิภูเก็ตร่วมใจกู้ภัย ไปตรวจสอบ,ผู้เสียชีวิตเป็นนายทหารอากาศหญิงชื่อ น.ต.หญิง รัชฎาภรณ์ มงคลรุ่งทรัพย์ อายุ 39 ปี รับราชการทหารอยู่ที่โรงพยาบาลกองบิน 21 จ.อุบลราชธานี สภาพศพเบ้าตาซ้ายเขียวช้ำ ปากเจ่อ หน้าอกมีรอยช้ำ ซี่โครงหัก นำส่ง รพ.วชิระภูเก็ต ให้แพทย์ชันสูตรอย่างละเอียดอีกครั้ง ส่วนผู้ก่อเหตุคือ พ.อ.อ.นพอนนต์ มงคลรุ่งทรัพย์ อายุ 40 ปี สามีของผู้ตาย รับราชการทหารอากาศอยู่ที่กองบังคับการกองบิน 6 ดอนเมือง ยืนรอมอบตัวอยู่ที่เกิดเหตุในห้องพักบนชั้น 2 ของโรงแรมสมายเรสซิเดนซ์ ถนนปฏัก หมู่ 4 ต.ราไวย์ อ.เมืองภูเก็ต ตำรวจตรวจสอบสภาพภายในห้องมีร่องรอยการต่อสู้ข้าวของกระจัดกระจาย คุมตัวไปสอบปากคำที่ สภ.ฉลอง,สอบสวนทราบว่า พ.อ.อ.นพอนนต์ และผู้ตายเป็นสามีภรรยาจดทะเบียนสมรสกัน มีลูกด้วยกัน 2 คน คนโตเป็นหญิงอายุ 9 ขวบ คนเล็กเป็นชายอายุ 8 ขวบ เมื่อวันที่ 21 เม.ย. พ.อ.อ.นพอนนต์ ขับรถพาภรรยาและลูกทั้ง 2 คนเดินทางจากกรุงเทพฯมาท่องเที่ยว จ.ภูเก็ต เข้าพักที่โรงแรมดังกล่าว จนกระทั่งก่อนเกิดเหตุช่วงเช้าวันที่ 23 เม.ย. จะพาครอบครัวออกไปรับประทานอาหารเช้า พ.อ.อ.นพอนนต์ให้ลูกทั้ง 2 คนลงไปรอที่รถจอดอยู่หน้าโรงแรม ส่วนตัวเองพูดคุยกับภรรยาอยู่บนห้อง เนื่องจากเห็นภรรยาเล่นไลน์ตลอดเวลาจนเกิดความหวาดระแวงว่าเมียรักจะแอบปันใจให้ผู้ชายคนอื่น เกิดการโต้เถียงทะเลาะวิวาทกันอย่างรุนแรงถึงขั้นลงไม้ลงมือตบตีและกระทืบซ้ำจนผู้ตายสลบเหมือดคาห้องพัก หลังเกิดเหตุพนักงานโรงแรมโทรศัพท์แจ้งตำรวจ ก่อนประสานงานเจ้าหน้าที่ศูนย์ช่วยเหลือนักท่องเที่ยว อบจ.ภูเก็ต มารับผู้บาดเจ็บพาส่ง รพ.ฉลอง แต่เสียชีวิตในเวลาต่อมา สอบสวน พ.อ.อ.นพอนนต์รับสารภาพว่าก่อเหตุจริง ตำรวจแจ้งข้อหาทำร้ายร่างกายผู้อื่นจนถึงแก่ความตาย ควบคุมตัวไว้ดำเนินคดี,อีกรายอดีต ผญบ.ปืนโหดจ่อยิงเมียตายสยองเมื่อช่วงเย็นวันที่ 22 เม.ย. พ.ต.อ.ศักดิ์ สีหมัด ผกก.สภ.ศรีบรรพต จ.พัทลุง ไปสอบสวนเหตุคนถูกยิงบริเวณคอกหมู พื้นที่หมู่ 5 ต.เขาปู่ อ.ศรีบรรพต พบเพียงกองเลือด ส่วนผู้บาดเจ็บมีญาติและพลเมืองดีช่วยเหลือนำส่ง รพ.ศรีบรรพต ก่อนส่งต่อ รพ.พัทลุง แต่เสียชีวิตในเวลาต่อมา ทราบชื่อนางมัณฑนา สงแสง อายุ 49 ปี เป็นอาสาสมัครสาธารณสุขประจำหมู่บ้าน หรือ อสม. อยู่บ้านเลขที่ 73 หมู่ 5 ต.เขาปู่ ถูกยิงด้วยปืน .38 เข้าที่ศีรษะด้านซ้าย 1 นัด กระสุนฝังใน ส่วนผู้ก่อเหตุไม่ใช่ใครที่ไหนคือนายประกอบ บัวทองเรือง อายุ 63 ปี สามีของผู้ตายเป็นอดีต ผู้ใหญ่บ้านหมู่ 5 ต.เขาปู่ หลังก่อเหตุขี่รถ จยย.หลบหนีไป,สอบสวนทราบว่า ก่อนเกิดเหตุผู้ตายขี่รถ จยย.พาลูกสาววัย 15 ปี ออกจากบ้านมาที่คอกเลี้ยงหมูอยู่ห่างกันประมาณ 1 กม. เพื่อมาฉีดน้ำทำความสะอาดคอกหมู ต่อมานายประกอบขี่รถ จยย.ตามมาพูดคุยกันสักพักก่อนจะมีปากเสียงทะเลาะวิวาทกันอย่างรุนแรง สาเหตุมาจากความหึงหวงเนื่องจากผู้ตายเป็นผู้หญิงหน้าตาดี แล้วทันใดนั้นก็เกิดเหตุการณ์ไม่คาดคิดเมื่อจู่ๆ นายประกอบชักปืน .38 ออกจากเอวมาจ่อยิงศีรษะผู้ตาย 1 นัดจนล้มทั้งยืน เสียชีวิตคาที่ต่อหน้าต่อตาลูกสาวที่เห็นเหตุการณ์ ก่อนจะขี่รถ จยย.หลบหนีไป,พ.ต.อ.ศักดิ์เผยว่า นายประกอบ ผัวโหดที่ก่อเหตุมีนิสัยเป็นคนเจ้าชู้ ก่อนจะมาอยู่กินกับผู้ตายเคยมีภรรยามาแล้ว 2-3 คน ทั้งคู่มักจะมีปากเสียงกันเป็นประจำจากสาเหตุเรื่องความหึงหวง สั่งการให้พนักงานสอบสวนเร่งรวบรวมพยานหลักฐานขออนุมัติศาลออกหมายจับ พร้อมส่งฝ่ายสืบสวนกระจายกำลังออกตามหาเบาะแส ทราบว่าหลังก่อเหตุนายประกอบขี่รถ จยย.กลับบ้าน แล้วเดินเท้าหลบหนีไปบนเขาปู่ บริเวณเทือกเขาบรรทัด ไม่นำโทรศัพท์มือถือติดตัวไปด้วยเพื่อป้องกันการติดตามจับกุมของตำรวจ มอบหมายให้นายตำรวจฝีมือดีที่มีความชำนาญพื้นที่เข้าไปตามไล่ล่าผู้ต้องหาอย่างกระชั้นชิดแล้ว พร้อมกำชับให้ระวังตัวเนื่องจากคนร้ายมีปืนพร้อมกระสุนหลายนัด,ต่อมาช่วงบ่ายวันที่ 23 เม.ย. พล.ต.ต.ธรัฐชา ถมปัทม์ ผบก.ภ.จ.พัทลุง มอบหมายให้ พ.ต.อ.ภัทรวิชญ์ คีตโมทนียกุล รอง ผบก.ภ.จ.พัทลุง ลงพื้นที่ติดตามความคืบหน้าการตามล่าตัวผู้ต้องหา ไปตรวจสอบที่เกิดเหตุร่วมกับ พ.ต.อ.ศักดิ์ สีหมัด ผกก.สภ.ศรีบรรพต จากนั้นไปที่ สภ.ศรีบรรพต เรียกประชุมชุดสืบสวนสอบสวน พร้อมเน้นย้ำให้ตำรวจเร่งติดตามจับกุมผู้ต้องหารายนี้ให้ได้เร็วที่สุด
พิษรักแรงหึง ผัวโหดฆ่าเมีย 2 รายซ้อน รายแรก พ.อ.อ.ลูก ทัพฟ้ากระทืบ น.ต.หญิงเมียรักซี่โครงหักดับสลด หลังขับรถพาเมียกับลูก 2 คนจากกรุงเทพฯไปเที่ยวภูเก็ต เห็นเมียเล่นไลน์ตลอดเวลา 
พิษรักแรงหึง,ผัวโหด,เล่นไลน์ทั้งวัน,รัชฎาภรณ์ มงคลรุ่งทรัพย์,หึงโหดกระทืบ,ยิงเมียตาย,ข่าวหน้า1,ข่าวทั่วไป